Les explotacions agràries dedicades a la producció primària de productes agrícoles i les persones que es dediquen a l'agricultura, i que constitueixen la major part de les petites i mitjanes empreses de les zones rurals de Catalunya, tenen una funció decisiva en la creació de treball, estabilitat social i dinamisme econòmic.
Les empreses esmentades han de prendre decisions sobre els processos de producció i necessiten suport en la planificació de la fertilització per adoptar mesures encaminades a assolir una fertilització eficient i sostenible, fent un ús més adequat dels fertilitzants orgànics i minerals per millorar la qualitat dels sòls i de les aigües subterrànies de Catalunya, a la vegada que es garanteix la viabilitat i la sostenibilitat de l'explotació.
El Decret 153/2019, de 3 de juliol, de gestió de la fertilització del sòl i de les dejeccions ramaderes i d'aprovació del programa d'actuació a les zones vulnerables en relació amb la contaminació per nitrats que procedeixen de fonts agràries, ha establert un nou model de gestió de les dejeccions ramaderes i de la fertilització que persegueix una gestió integral amb l'impuls d'actuacions a escala de granja com ara la implementació d'accions encaminades a la reducció del consum d'aigua, la modificació de les dietes del bestiar, etc., i en l'aplicació al camp dels fertilitzants o els tractaments de les dejeccions ramaderes.
El decret esmentat també regula la figura de la persona assessora en fertilització i el contingut de la planificació de la fertilització que ha de realitzar per a determinades explotacions agràries.
El treball especialitzat en matèria de fertilització requereix personal tècnic qualificat, format degudament, si és possible amb experiència, i coneixements actualitzats i adaptats a la realitat dels conreus, les condicions agroclimàtiques de cada zona i les característiques dels fertilitzants orgànics i minerals.
A fi de fomentar que les explotacions agràries puguin rebre un servei d'assessorament de qualitat, cal establir incentius econòmics i afavorir el manteniment de professionals qualificats en aquest àmbit o d'empreses i entitats que comptin amb personal especialitzat per a realitzar un treball de suport tècnic, recomanació i planificació en fertilització, d'acord amb la normativa i els criteris tècnics establerts.
El servei d'assessorament, mitjançant la figura de la persona assessora en fertilització, el poden oferir tant professionals autònoms com empreses i entitats que comptin amb persones assessores.
A banda, el sector productiu mateix pot optar per prestar de manera conjunta aquest servei mitjançant entitats que representen o agrupen persones agricultores i compten amb una xarxa d'assessorament tècnic distribuïda per moltes comarques catalanes.
Els ajuts en matèria d'assessorament en fertilització regulats en aquesta Ordre hauran d'estar a disposició de totes les persones que compleixin la condició de beneficiàries i es concediran en espècie mitjançant serveis subvencionables que prestaran professionals autònoms, empreses o entitats que comptin amb persones assessores en fertilització, l'afiliació a les quals no serà mai condició per tenir accés al servei subvencionat.
El règim dels ajuts destinats a subvencionar aquestes actuacions és el que estableix el Reglament (UE) 1408/2013 de la Comissió, de 18 de desembre, sobre l'aplicació dels articles 107 i 108 del Tractat de funcionament de la Unió Europea als ajuts de minimis al sector agrícola (DOUE L352, de 24.12.2013).
Conseqüentment, valorada la conveniència de donar suport al sector agrícola en matèria d'assessorament i suport tècnic en fertilització sostenible mitjançant un ajut econòmic, d'acord amb l'article 92 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, a proposta de la Direcció General d'Agricultura i Ramaderia i en ús de les atribucions que m'han estat conferides,
Aprovar les bases reguladores dels ajuts de minimis al sector agrícola per a l'assessorament i suport tècnic en matèria de fertilització sostenible, les quals es publiquen a l'annex 1, i les actuacions d'assessorament tècnic relacionades a l'annex 2.
Aprovar el procediment de participació per mitjans telemàtics en la convocatòria pública dels ajuts regulats en les bases reguladores aprovades en l'article 1, el qual consta en l'annex 4 d'aquesta Ordre.
Aquesta Ordre entrarà en vigor l'endemà de la seva publicació al DOCG.
Barcelona, 31 de juliol de 2020
L'objecte dels ajuts d'aquesta Ordre és subvencionar el cost de la prestació i el manteniment dels serveis en matèria d'assessorament en fertilització sostenible adreçats a ajustar l'aportació de nutrients a les necessitats dels conreus d'acord amb pràctiques de fertilització eficients i sostenibles que contribueixin a incrementar la qualitat del sòl, prevenir la contaminació de les aigües, reduir les emissions d'amoníac i contribuir a la mitigació del canvi climàtic, mitjançant les actuacions d'assessorament tècnic detallades a l'annex 2.
Persones beneficiàries de l'ajut
Poden ser beneficiàries d'aquests ajuts les persones físiques o jurídiques, públiques o privades, les comunitats de béns o altres tipus d'unitats econòmiques o de patrimoni separat que siguin titulars d'explotacions agrícoles de Catalunya que acreditin disposar del servei d'assessorament en fertilització sostenible mitjançant contracte de servei d'assessorament o mitjançant certificat de pertinença a l'entitat assessora.
Persones sol·licitants i perceptores de l'ajut
3.1 Són persones sol·licitants i perceptores d'aquests ajuts les persones professionals autònomes, les persones jurídiques, les entitats associatives, les cooperatives agràries, les societats agràries de transformació, les organitzacions de persones productores i les organitzacions professionals agràries que hagin realitzat, en el període que fixi la convocatòria de l'ajut, les actuacions assenyalades a l'annex 2 i disposin de persones assessores en fertilització.
3.2 Per dur a terme les actuacions definides a l'annex 2, les persones sol·licitants i perceptores:
a) Han d'haver realitzat la comunicació prèvia de persona assessora en fertilització, o tenir contractats o contractar els serveis de personal tècnic que hagi realitzat la comunicació prèvia de persona assessora en fertilització d'acord amb els apartats 3 i 4 de l'article 32 del Decret 153/2019, de 3 de juliol, de gestió de la fertilització del sòl i de les dejeccions ramaderes i d'aprovació del programa d'actuació a les zones vulnerables en relació amb la contaminació per nitrats que procedeixen de fonts agràries.
b) Han d'haver assessorat un mínim de 30 persones agricultores durant el període especificat a la convocatòria per dur a terme les actuacions subvencionables.
3.3 El contracte signat entre l'entitat i la persona tècnica ha de ser a temps complet amb una durada mínima de quatre mesos o bé el seu equivalent en hores durant el període especificat a la convocatòria per dur a terme les actuacions subvencionables.
Com a jornada o temps complet, també es podran considerar alguns contractes amb reduccions de jornades per tenir cura de fills o per altres motius justificats, amb la sol·licitud prèvia de l'entitat.
En el cas excepcional de cultius, superfícies o situacions que no justifiquin aquesta dedicació de la persona tècnica, es podrà acceptar la contractació amb una durada menor per un mínim de tres mesos a temps complet o el seu equivalent en hores amb l'informe favorable del Servei de Sòls i Gestió Mediambiental de la Producció Agrària.
En cas que es contracti una segona persona tècnica, s'aplicaran les limitacions anteriors i s'exigirà que la contractació de la primera persona tècnica sigui a temps complet, com a mínim 8 mesos, durant tot el període especificat en què s'han de realitzar les actuacions objecte de l'ajut d'acord amb la convocatòria.
3.4 Les persones sol·licitants han de dur a terme les actuacions establertes en l'annex 2 per a les quals sol·liciten l'ajut respecte de totes les persones beneficiàries sol·licitants dels seus serveis.
Requisits i incompatibilitats de les persones beneficiàries i de les persones sol·licitants i perceptores dels ajuts
4.1 Per obtenir la condició de beneficiàries de les subvencions, les persones beneficiàries i les persones sol·licitants i perceptores de l'ajut han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
a) El compte on s'ha d'ingressar l'import de l'ajut inclòs en l'imprès de sol·licitud ha de pertànyer a l'entitat sol·licitant i perceptora de l'ajut.
En cas d'haver rebut ajuts de minimis en l'exercici fiscal actual i en els dos exercicis fiscals anteriors, l'ajut global de minimis que ha rebut no ha de superar els límits establerts.
c) En cas d'empreses amb 50 o més treballadors, complir la quota legal de reserva de llocs de treball en la plantilla de l'empresa prevista a l'article 42.1 del text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
d) En cas d'empreses de plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centres de treball d'acord amb els agents socials, de conformitat amb la Llei 5/2008, de 24 d'abril, del dret de les dones a erradicar la violència masclista.
e) No tenir la consideració d'empresa en situació de crisi, d'acord amb la definició continguda en l'article 2.14 del Reglament (UE) 702/2014 de la Comissió.
f) En cas de realització de l'activitat objecte de la subvenció utilitzant qualsevol element susceptible de generar drets d'autor: complir la normativa sobre propietat intel·lectual.
g) Quan es tracti de persones físiques empresàries: estar donada d'alta en el cens de l'Impost sobre Activitats Econòmiques en aquells supòsits en què sigui obligatori.
h) Quan es tracti d'entitats sense ànim de lucre: estar inscrites en el registre corresponent.
i) En cas de comptar amb centres laborals: complir la normativa de política lingüística fent constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
j) En cas de comptar amb centres i establiments oberts al públic: complir la normativa de política lingüística atenent els consumidors en qualsevol de les llengües oficials de Catalunya, i redactant com a mínim en català la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
k) En el cas de línies d'ajuts en què la persona beneficiària pugui ser una associació, tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
l) En el cas d'agrupació de persones físiques o jurídiques, aquesta agrupació no es podrà dissoldre fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
m) En el cas d'empreses i entitats, no haver estat mai objecte de sancions administratives fermes ni de sentències fermes condemnatòries perquè hagin exercit o tolerat pràctiques laborals considerades discriminatòries per raó de sexe o de gènere.
En el cas d'empreses de més de 150 treballadors, a més, han de disposar d'un pla d'igualtat entre dones i homes d'acord amb la Llei 17/2015, de 21 de juliol.
n) Totes les persones beneficiàries de les actuacions objecte de la subvenció figuren en la relació de persones beneficiàries sol·licitants dels serveis de l'entitat.
o) En cas de ser persona titular d'explotació agrària obligada, presentar anualment la Declaració Única Agrària (DUN).
p) En cas de ser persona titular d'explotació agrària obligada, haver presentar anualment la Declaració Anual de Nitrogen (DAN).
q) Les persones sol·licitants d'aquests ajuts s'han d'adherir al codi ètic que figura com a annex 3.
4.2 Pel que fa a la concurrència amb altres ajuts, i sense perjudici del límit quantitatiu que disposa l'article 3.2 del Reglament (UE) 1408/2013, el règim d'acumulació amb altres ajuts de minimis es regeix per l'article 5 de l'esmentat reglament.
Els ajuts que estableix aquesta Ordre es podran acumular a altres ajuts públics per a les mateixes despeses subvencionables sempre que aquesta acumulació no doni lloc a una intensitat superior a l'establerta per a les circumstàncies concretes de cada cas per la normativa comunitària.
No obstant el que disposa el paràgraf anterior, aquests ajuts són incompatibles amb:
- l'ajut a la gestió de la fertilització en el marc dels ajuts associats al contracte global d'explotació en l'actual Programa de desenvolupament rural (PDR 2014-2020)
- l'ajut agroambiental de Producció Integrada (PI) per als conreus de fruita seca en secà i cereals, en el marc dels ajuts associats al contracte global d'explotació en l'actual Programa de desenvolupament rural (PDR 2014-2020).
5.1 L'ajut té caràcter de subvenció en espècie a la persona beneficiària aplicable a les despeses d'honoraris o ocasionades pels costos laborals per la prestació de serveis descrits en l'annex 2 per part de persona perceptora que presta el servei d'assessorament en matèria de fertilització.
5.2 La quantia màxima destinada a aquests ajuts i l'aplicació pressupostària a la qual s'ha d'imputar són les que determina la convocatòria corresponent.
5.3 La determinació de la quantia de l'ajut per a les actuacions detallades a l'annex 2 d'aquesta Ordre es realitzarà de la manera següent:
a) En tots el casos, un 50%, com a màxim, de la despesa subvencionable corresponent als honoraris o els costos laborals de la persona professional autònoma, o, si és el cas, dels costos laborals de la persona tècnica, tant en plantilla com autònoma, contractada per l'empresa o entitat perceptora pel temps dedicat a les actuacions d'assessorament tècnic recollides a l'apartat a) de l'annex 2, amb una despesa subvencionable màxima de 24.000 €.
En qualsevol cas, l'import de l'ajut no pot superar l'equivalent a 200 euros per persona agricultura assessorada.
b) En cas que després d'aplicar els criteris anteriors encara hi hagi pressupost, s'establirà un complement d'un 50% dels honoraris o dels costos laborals per a empreses o entitats que contractin una segona persona tècnica d'acord amb l'apartat a) anterior.
c) Si un cop aplicats els criteris anteriors encara hi ha disponibilitat pressupostària, s'incrementarà l'import màxim d'ajut per a cada persona agricultora beneficiària fins a un màxim de 300 euros.
5.4 En cap cas no se subvencionaran les actuacions d'assessorament de persones assessores en matèria de fertilització diferents de les establertes en l'annex 2.
5.5 La determinació de la quantia dels ajuts es realitzarà segons el nombre de sol·licituds i la disponibilitat pressupostària i d'acord amb els criteris d'atribució i prioritat que estableix l'apartat 10 d'aquestes bases.
En cap cas l'import de les subvencions concedides no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat a desenvolupar per la persona beneficiària.
5.6 Aquests ajuts se sotmeten al Reglament (UE) 1408/2013 de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis al sector agrícola, segons el qual el total d'ajuts de minimis concedits a una persona beneficiària no podrà excedir els 20.000 euros bruts durant l'exercici fiscal en curs i els dos exercicis fiscals anteriors, i sense que s'incrementi el llindar establert per Estat membre.
Són despeses subvencionables els honoraris de les persones professionals autònomes i els costos laborals (que inclouen el salari amb la part proporcional de la paga extraordinària, la Seguretat Social, la quota empresarial i l'IRPF retingut) del personal tècnic contractat per efectuar les activitats d'assessorament tècnic en matèria de fertilització que incloguin les actuacions detallades a l'annex 2.
La despesa haurà haver-se efectuat dins del període que estableixi la resolució de convocatòria de l'ajut.
En cap cas no es consideren despeses subvencionables els impostos indirectes quan siguin susceptibles de recuperació o compensació, ni els impostos personals sobre la renda.
Les sol·licituds per acollir-se a aquests ajuts es presentaran per mitjans telemàtics a través de la pàgina web http://seu.gencat.cat, d'acord amb el procediment establert en l'annex 4 i mitjançant els formularis normalitzats establerts pel DARP.
8.1 S'ha d'adjuntar a les sol·licituds la documentació que es detalla a continuació.
No obstant això, no cal aportar els documents indicats en les lletres següents en el cas que la persona sol·licitant els hagi presentat anteriorment a qualsevol Administració, sempre que no hagin transcorregut més de cinc anys des de la presentació i no hagin experimentat cap modificació.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació, d'acord amb l'apartat 8.3.
b) Acreditació de la representació per qualsevol mitjà vàlid en el dret que en deixi constància, si s'escau.
En cas que la representació estigui inscrita en un registre públic, no cal aportar aquesta documentació atès que l'òrgan instructor ho verificarà d'ofici.
e) Certificat actualitzat d'inscripció en el registre administratiu corresponent emès l'any de la convocatòria.
f) Còpia del contracte signat per l'entitat i la persona assessora en fertilització.
g) Còpia del document de sol·licitud de serveis d'assessorament individual, d'acord amb el model normalitzat, signada degudament per cadascuna de les persones agricultores que sol·liciten el servei i per la persona representant legal de l'entitat.
Mitjançant la signatura d'aquest document, la persona beneficiària es responsabilitza del compliment dels requisits establerts en l'apartat 2 de les bases reguladores.
Si les beneficiàries són empreses d'economia social (cooperatives o societats agràries de transformació), també caldrà una relació identificant el nom o raó social, el NIF i la signatura del/de la representant de l'entitat.
h) Relació de les persones beneficiàries, d'acord amb el model normalitzat (noms i cognoms i NIF/NIE), sol·licitants dels serveis de l'entitat.
En aquesta relació, s'haurà de fer constar quines explotacions disposen, en la DUN 2019, de superfícies fertilitzables en Zona Vulnerable A d'acord amb el Decret 153/2019, de 3 de juliol.
8.2 L'imprès de sol·licitud inclourà declaracions responsables sobre els aspectes que es detallen a continuació i que l'entitat sol·licitant ratifica mitjançant la signatura de la sol·licitud:
a) El compte on s'ha d'ingressar l'import de l'ajut inclòs en l'imprès de sol·licitud pertany a la persona perceptora de l'ajut.
b) No estar sotmesa a les causes que impedeixen adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el text refós de la Llei de finances públiques de Catalunya.
En cas d'haver rebut ajuts de minimis en l'exercici fiscal actual i en els dos exercicis fiscals anteriors, l'ajut global de minimis que s'ha rebut no ha de superar els límits establerts.
e) En el supòsit que l'empresa tingui una plantilla igual o superior a vint-i-cinc persones, declaració segons la qual l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe, i intervenir-hi en els seus centres de treball.
g) En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
Aquesta informació es verificarà d'ofici consultant el Registre de Plans d'Igualtat del Departament d'Empresa i Coneixement, i, si el pla no hi consta, la persona beneficiària l'haurà d'aportar.
h) Realització de l'activitat objecte de la subvenció utilitzant qualsevol element susceptible de generar drets d'autor: complir la normativa sobre propietat intel·lectual.
i) Quan es tracti de persones físiques empresàries: estar donades d'alta en el cens de l'Impost sobre Activitats Econòmiques en aquells supòsits en què sigui obligatori.
j) Quan es tracti d'entitats sense ànim de lucre: estar inscrites en el registre corresponent.
k) Als centres laborals, complir la normativa de política lingüística: fer constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
l) Quan es tracti de centres i establiments oberts al públic, complir la normativa de política lingüística: atendre els consumidors en qualsevol de les llengües oficials de Catalunya i redactar, com a mínim en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
m) En el cas d'agrupació de persones físiques o jurídiques, compromís de no dissoldre's fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
n) En el cas de línies d'ajuts en què la persona beneficiària pugui ser una associació, tenir els estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
o) Totes les persones beneficiàries de les actuacions objecte de la subvenció figuren en la relació de persones beneficiàries dels serveis de l'entitat.
La inexactitud, la falsedat o l'omissió de caràcter essencial en qualsevol dada o document que acompanyi la sol·licitud de subvencions deixa sense efecte aquest tràmit, des del moment en què es coneguin i amb l'audiència prèvia a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció si es coneixen amb posterioritat a la concessió.
8.3 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o les verificacions necessaris per a la tramitació de l'ajut a emetre per altres administracions o entitats públiques.
8.4 La presentació de la sol·licitud de subvenció faculta el DARP per comprovar la conformitat de les dades que s'hi contenen o declaren.
Criteris de valoració i prioritats
10.1 En cas de manca de disponibilitat pressupostària, s'atendran les sol·licituds d'acord amb la puntuació obtinguda per l'aplicació dels criteris de valoració següents:
a) Segons l'entitat prestadora del servei d'assessorament:
- Cooperatives agràries: 2 punts
- Altres entitats sense ànim de lucre que agrupen o representen explotacions agràries: 1 punt
- Entitats inscrites en la data de presentació de la sol·licitud en el Registre d'Entitats d'Assessorament Agrari de Catalunya d'acord amb el Decret 9/2012, de 17 de gener: 1 punt
- Entitats amb persones tècniques assessores amb contracte posterior a l'1 d'octubre de 2019: 1 punt.
b) Segons el nombre de persones titulars d'explotacions a les quals es presta el servei d'assessorament:
- Nombre de persones titulars d'explotacions que han sol·licitat el servei d'assessorament amb superfície fertilitzable en zona vulnerable A igual o superior a 20: 1 punt
- Nombre de persones titulars d'explotacions que han sol·licitat el servei d'assessorament igual o superior a 50: 1 punt.
Aquestes puntuacions són acumulables.
10.2 En el cas que diverses sol·licituds aconsegueixin la mateixa puntuació i no es disposi de prou pressupost per atendre-les totes, es reduirà proporcionalment la quantia de l'ajut entre aquestes sol·licituds.
10.3 Un cop esgotat el pressupost disponible, les sol·licituds que no s'hagin pogut atendre seran denegades per manca de disponibilitat pressupostària, tot i que el projecte sigui elegible.
10.4 En el cas que després del període de certificació hi hagi romanents a causa de renúncies o certificacions parcials, aquests romanents es podran redistribuir en primer lloc entre les persones beneficiàries respecte d'aquells conceptes per als quals no hi hagi hagut prou pressupost per assolir el percentatge de l'ajut, i subsidiàriament es repartiran proporcionalment entre totes les persones sol·licitants que hagin certificat.
Aquest avís no té efectes de notificació i serveix als únics efectes d'informar la persona beneficiària potencial de quan s'efectuarà aquesta notificació que tindrà lloc amb els mitjans esmentats.
11.3 L'òrgan instructor, l'òrgan competent per resoldre i la composició de la Comissió de Valoració són els que determina la convocatòria corresponent.
11.4 La Comissió de Valoració podrà sol·licitar a l'òrgan instructor tots els documents i els informes que consideri necessaris per elaborar l'informe d'avaluació.
11.5 Quan les sol·licituds qualificades d'auxiliables superin la disponibilitat pressupostària, la Comissió de Valoració determinarà l'assignació dels fons d'acord amb els criteris d'atribució i les prioritats establerts en l'apartat 10 d'aquestes bases reguladores.
11.6 Un cop avaluades les sol·licituds, l'òrgan instructor formularà la proposta de resolució provisional de concessió de les subvencions, d'acord amb l'informe de la Comissió de Valoració.
11.7 La subvenció podrà ser reduïda totalment o parcialment, abans no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
Proposta de resolució provisional, acceptació de la subvenció, reformulació i presentació de documentació addicional
12.1 La proposta de resolució provisional de concessió de les subvencions es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya [URL].
12.2 La proposta de resolució provisional ha de contenir la llista de sol·licitants proposats per ser beneficiaris de les subvencions i les persones o entitats que formen part de la llista de reserva, si n'hi ha, prioritzada degudament segons els criteris de valoració i prioritats.
En el supòsit que alguna de les persones proposades per ser beneficiària de la subvenció no l'accepti o desisteixi de la sol·licitud, es pot atorgar la subvenció a la persona o persones sol·licitants de la llista de reserva, sempre que s'hagi alliberat prou crèdit per atendre les sol·licituds següents per ordre de prioritats, amb aportació prèvia de la documentació corresponent i acceptació de la subvenció, si escau.
12.3 La subvenció s'entendrà acceptada tàcitament en el supòsit que la persona proposada com a perceptora no presenti cap al·legació dins el termini de 10 dies hàbils a comptar des de l'endemà de la notificació de la proposta provisional de concessió.
Dins del mateix termini, les persones sol·licitants hauran de presentar la documentació que els sigui requerida i poden presentar al·legacions, que es tindran en compte en el moment de resoldre.
12.4 En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment d'alguns dels requisits establerts d'acord amb l'activitat de l'entitat sol·licitant perceptora de l'apartat 5.1, requerirà a aquesta entitat perquè aporti la documentació escaient en els termes previstos a l'apartat 8 d'aquestes bases reguladores.
12.5 L'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
13.1 L'incompliment dels requisits no esmenables o del termini de presentació de sol·licituds que estableixen aquestes bases reguladores comporta la inadmissió de la sol·licitud.
a) La manca de presentació de qualsevol dels documents que preveuen les bases 8 i 16 o la manca d'esmena dels requisits esmenables, dins el termini de 10 dies hàbils i amb el requeriment previ.
b) La manca de presentació del document d'acceptació, si s'escau, o de la documentació que sigui requerida, en els termes previstos a les bases 12.3 i 12.5.
13.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant publicació al Tauler electrònic de l'Administració de la Generalitat de Catalunya [URL].
Aquest avís no té efectes de notificació i serveix als únics efectes d'informar de quan s'efectuarà aquesta notificació que tindrà lloc amb els mitjans esmentats.
13.4 Sens perjudici del desistiment previst en la base 12.4, qualsevol persona sol·licitant pot desistir per escrit de la seva sol·licitud de subvenció abans de la concessió, i l'òrgan instructor ho ha d'acceptar.
14.1 D'acord amb la documentació presentada, les comprovacions d'ofici efectuades i l'informe de la Comissió de Valoració, l'òrgan instructor elevarà la proposta de resolució corresponent a l'òrgan competent per resoldre.
14.2 La resolució de concessió contindrà, com a mínim, l'import màxim de l'ajut, les condicions que haurà de complir la persona beneficiària, el caràcter d'ajut de minimis d'acord amb el Reglament (UE) 1408/2013 de la Comissió, de 18 de desembre, sobre l'aplicació dels articles 107 i 108 del Tractat de funcionament de la Unió Europea als ajuts de minimis al sector agrícola (DOUE L352, de 24.12.2013), i la via de recurs que escaigui.
14.3 La resolució s'efectuarà mitjançant publicació al Tauler electrònic de l'Administració de la Generalitat de Catalunya [URL].
Aquest avís no té efectes de notificació i serveix als únics efectes d'informar la persona beneficiària potencial de quan s'efectuarà aquesta notificació, que tindrà lloc amb els mitjans esmentats.
Els ajuts concedits es faran públics en la seu electrònica de la Generalitat de Catalunya http://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
16.1 Les persones sol·licitants i perceptores han de realitzar les actuacions objecte de l'ajut entre l'1 d'octubre de l'any anterior a la convocatòria i el 23 d'octubre de l'any natural de la convocatòria.
La documentació justificativa de l'ajut s'haurà de presentar d'acord amb el termini que estableixi la convocatòria perquè es pugui procedir a la certificació i comprovació de l'execució de les activitats previstes.
16.2 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
16.3 Dins el termini establert en la convocatòria per presentar la sol·licitud, per mitjans exclusivament telemàtics a través de la pàgina web http://seu.gencat.cat i d'acord amb el procediment que estableix l'annex 4, caldrà presentar el compte justificatiu, que inclourà:
16.3.1 Una memòria explicativa del compliment de la finalitat de l'acció, l'activitat o el projecte subvencionats en què s'indiquin les activitats realitzades i els resultats obtinguts, que inclogui:
- El resum del total de persones beneficiàries i superfícies realment assessorades per cada ús/cultiu, superfície dins i fora de zona vulnerable, sistema de producció (regadiu, secà) i altres especificitats.
- La descripció de com s'ha realitzat l'assessorament i la metodologia emprada per elaborar el pla de fertilització (amb la descripció del/s mètode/s de recomanació de la fertilització utilitzat/s per al fòsfor, nitrogen i potassi), l'avaluació i el seguiment del pla i els resultats obtinguts, amb el resum de la dosi mitjana i el tipus de fertilitzant per cada ús/cultiu.
- Si s'escau, nombre d'altres tasques d'assessorament realitzades, incloent les tasques indicades als articles 18.2 h), 20.3, 29.2 i 3, 54.1 f) i 55 d) i l'annex 5 (mostreig de tiges en cas de superar en blat de moro la dosi total de nitrogen de 300 kg N/ha, o la dosi de nitrogen en fertilitzants minerals o en aigua de reg de 200 kg N/ha) del Decret 153/2019, de 3 de juliol.
- Si s'escau, altres tasques realitzades amb l'assessorament i no incloses en els punts anteriors.
- Document signat per la persona sol·licitant i perceptora que detalli, per a tota la relació de personal tècnic titulat del qual s'han presentat nòmines o contractes de serveis, les activitats desenvolupades i el temps de dedicació exacta a les actuacions subvencionades.
16.3.2 Una memòria econòmica sobre el cost de les activitats realitzades, en què consti:
a) Una relació classificada de les despeses de l'activitat, amb la identificació del creditor o la creditora, el número de la factura o el document de valor probatori equivalent en el tràfic mercantil, l'import, la data d'emissió i, si s'escau, la data de pagament.
b) Les còpies digitalitzades de les factures o els documents de valor probatori equivalent en el tràfic jurídic mercantil o amb eficàcia administrativa i, si escau, de la documentació acreditativa del pagament consistent en extracte bancari o, en el cas de pagament en efectiu, documentació acreditativa de la percepció de l'import pel creditor o la creditora.
Les persones professionals autònomes hauran de presentar còpia digitalitzada dels documents indicats en el paràgraf anterior emeses pel perceptor per la prestació del servei d'assessorament en fertilització a les explotacions agràries.
El servei d'assessorament i suport tècnic en fertilització s'ha d'indicar en les factures de manera independent a la resta de serveis que pugui haver prestat la persona professional.
Es considera efectivament pagada la despesa a l'efecte de la seva consideració com a subvencionable amb la cessió del dret de cobrament de la subvenció a favor dels creditors per raó de la despesa realitzada o amb el lliurament a aquests creditors d'un efecte mercantil garantit per una entitat financera o companyia d'assegurances.
- Les còpies digitalitzades dels justificants de les despeses presentades reprodueixen exactament els documents originals en poder de la persona beneficiària.
- Els justificants de despesa s'han imputat a les diferents fonts de finançament de manera que no se supera l'import unitari de cada justificant.
- El total de les fonts de finançament no supera el cost de l'actuació subvencionada.
- Es disposa d'un sistema de comptabilitat separada o els justificants de despesa tenen assignat un codi comptable comú a les transaccions relacionades amb l'actuació subvencionada.
d) Quan calgui presentar les nòmines del personal tècnic, s'haurà d'afegir una certificació desglossada del salari brut i els costos socials de la contractació.
e) Una relació detallada dels altres ingressos o subvencions que hagin finançat l'activitat subvencionada amb indicació de l'import i la procedència.
Quan els justificants de les despeses s'imputin parcialment a altres subvencions, s'ha d'indicar la quantia exacta o el percentatge imputat a cadascuna, amb la identificació dels òrgans concedents.
f) Qualsevol altra documentació relacionada directament amb l'objecte específic de la subvenció que requereixin les bases.
g) En el cas de persones jurídiques, quan l'ajut concedit sigui superior a 10.000,00 euros, la informació relativa a l'apartat 18 h).
i) Quan l'entitat estigui exempta de l'IVA, caldrà el document emès per l'Agència Tributària on es reculli aquesta exempció.
16.4 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud i la informació disponible en les bases de dades i registres.
16.5 Els òrgans competents del DARP podran demanar la presentació de documentació complementària per verificar que s'han dut a terme les actuacions establertes en l'annex 2.
17.1 La proposta de pagament de la subvenció es realitzarà amb una certificació prèvia segons la qual l'activitat i la despesa realitzades estan justificades degudament.
Als efectes de l'article 15.2 de l'Ordre ECO/172/2015, de 3 de juny, sobre les formes de justificació de subvencions, es delega la competència per realitzar l'esmentada certificació en el Servei de Sòls i Gestió Mediambiental de la Producció Agrària.
17.2 Les persones perceptores i les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social i no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 8.3.
17.3 Les persones perceptores i les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
17.4 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu, amb un import igual o superior a 2.500,00 euros o el seu equivalent en moneda estrangera, operacions en les quals una de les parts contractants sigui empresari o professional.
Obligacions de les persones perceptores i beneficiàries de l'ajut
Les persones sol·licitants i perceptores de l'ajut han de complir les obligacions següents:
a) Complir la finalitat de la subvenció realitzant l'activitat subvencionada en el termini previst en la resolució de la convocatòria.
f) Incloure el logotip corporatiu del Programa d'identificació visual (PIV) editat a la pàgina web http://identitatcorporativa.gencat.cat en els elements informatius i de difusió de l'activitat objecte de la subvenció, si es duen a terme amb posterioritat a la concessió de la subvenció, o les mesures de difusió alternatives que determinin les bases reguladores respectives, utilitzant l'expressió "amb el suport de la Generalitat de Catalunya".
h) En el cas de persones jurídiques, quan l'ajut concedit sigui superior a 10.000,00 euros, comunicar al DARP la informació relativa a les retribucions de llurs òrgans de direcció o administració, en cas que les percebin, a l'efecte de fer-les públiques.
i) El prestador del servei d'assessorament respectarà les obligacions de confidencialitat a què fa referència l'article 13, apartat 2, del Reglament (UE) 1306/2013.
j) Si escau, complir les obligacions de les entitats d'assessorament agrari de Catalunya establertes a l'article 9 del Decret 9/2012, de 17 de gener, relatiu al sistema d'assessorament agrari a Catalunya.
k) Complir les altres obligacions que preveuen la normativa vigent en matèria de subvencions i aquestes bases reguladores.
19.1 La resolució de concessió es pot modificar en cas d'alteració de les condicions que van determinar l'atorgament, siguin les relatives a la persona beneficiària o com a conseqüència d'una decisió de l'Administració.
19.2 L'òrgan concedent té la facultat de revisar els ajuts concedits i modificar la resolució de concessió en el cas que un cop efectuada la certificació dels ajuts no s'hagi justificat la totalitat de les actuacions i es puguin redistribuir els fons sobrants entre els perceptors o en cas d'obtenció concurrent d'altres ajuts o subvencions.
Revocació i reintegrament de les quantitats percebudes indegudament
20.1 L'òrgan concedent, amb la tramitació prèvia del procediment legalment establert, ha de revocar totalment o parcialment les subvencions concedides, amb l'obligació per part de la persona beneficiària de retornar l'import rebut i pagar els interessos corresponents, en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions, i també en el cas d'incompliment dels requisits i les condicions establerts en aquestes bases reguladores.
20.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
20.3 També escaurà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi que escau el reintegrament en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
També es pot exigir el reintegrament si se superen els límits que estableix l'article 3.2 del Reglament (UE) 1408/2013 de la Comissió, de 18 de desembre, sobre aplicació dels articles 107 i 108 del Tractat de funcionament de la Unió Europea als ajuts de minimis al sector agrícola, i d'acord amb l'article 6 d'aquest Reglament.
20.4 El reintegrament de les quantitats percebudes indegudament es regeix pel Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, general de subvencions, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol IV de la Llei 39/2015, d'1 d'octubre, de règim jurídic de les administracions públiques i del procediment administratiu comú, sense perjudici de les especialitats que estableixi la normativa aplicable en matèria de subvencions.
A aquests efectes, l'òrgan competent per instruir el procediment de revocació i/o reintegrament és el Servei de Sòls i Gestió Mediambiental de la Producció Agrària i l'òrgan competent per resoldre la persona titular de la Direcció General d'Agricultura i Ramaderia, que podrà acordar la compensació de deutes de naturalesa pública diferents amb els crèdits reconeguts a favor de la persona deutora en virtut d'un acte administratiu, la qual cosa es farà constar a la resolució.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les persones perceptores i/o les explotacions beneficiàries dels ajuts per comprovar que es compleixen la destinació dels ajuts i els requisits i els compromisos establerts en aquestes bases reguladores.
D'acord amb l'article 46.2 de la Llei 38/2003, la negativa al compliment de l'obligació de les persones beneficiàries o terceres a prestar col·laboració i facilitar la documentació que els sigui requerida en exercici d'aquestes funcions d'inspecció i control es considerarà resistència, excusa, obstrucció o negativa, i, per tant, causa de revocació, i reintegrament si s'escau, de l'ajut, sense perjudici de les sancions que puguin correspondre.
Aquesta conducta està tipificada com a infracció que dona lloc a la incoació de l'expedient sancionador oportú, d'acord amb el règim sancionador a què fa referència l'apartat anterior.
23.1 Les dades de caràcter personal que les persones beneficiàries han de facilitar per obtenir la subvenció sol·licitada s'inclouen al fitxer de les persones que sol·liciten o són beneficiàries d'ajuts d'Estat de minimis en matèria d'agricultura de la Direcció General d'Agricultura i Ramaderia.
Les persones perceptores i beneficiàries estan assistides pels drets establerts en el Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques respecte del tractament de dades personals i la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i la Llei orgànica 3/2018, de 5 de desembre, de protecció de dades personals i garantia dels drets digitals.
Les persones interessades poden exercir els drets de l'afectat posant-se en contacte amb el delegat de protecció de dades del Departament d'Agricultura, Ramaderia i Alimentació a l'adreça [EMAIL]
23.2 Les persones beneficiàries, sol·licitants i perceptores dels ajuts han de complir la normativa corresponent, tot adoptant i implementant les mesures de seguretat previstes en el Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques respecte del tractament de dades personals i la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i la Llei orgànica 3/2018, de 5 de desembre, de protecció de dades personals i garantia dels drets digitals.
Actuacions d'assessorament tècnic en matèria de fertilització
En el marc de les bases reguladores dels ajuts en espècie al sector agrícola en la modalitat d'assessorament i suport tècnic en matèria de fertilització sostenible, el personal tècnic contractat per l'entitat participarà en les actuacions següents:
Realitzar l'assessorament en fertilització i elaborar, avaluar i realitzar el seguiment de la planificació de la fertilització per a tots els cultius i les superfícies de conreu fertilitzables de les quals la persona beneficiaria és titular.
Aquestes actuacions hauran de respectar el Decret 153/2019, de 3 de juliol, i, concretament, en l'elaboració del Pla de fertilització, l'annex 11, i també fomentar mesures que contribueixin a incrementar la qualitat del sòl, prevenir la contaminació de les aigües, reduir les emissions d'amoníac i contribuir a la mitigació del canvi climàtic.
e) Complir les obligacions de facilitar informació que la legislació de transparència imposa a les persones adjudicatàries en relació amb l'Administració o administracions de referència, sens perjudici del compliment de les obligacions de transparència que els pertoquin de manera directa per previsió legal, en els supòsits establerts en l'apartat 4 de l'article 3 de la Llei de transparència.
El procediment de sol·licitud dels ajuts regulats en l'annex s'adapta a les peculiaritats de la tramitació utilitzant tècniques telemàtiques mitjançant les normes d'aquest annex.
En el cas que l'import total de la subvenció adjudicada sigui superior a un total de 60.000 €, es requerirà un nivell alt de seguretat en la identificació i la signatura electrònica per al tràmit d'acceptació de la subvenció o bé en el tràmit de justificació.
4.2 En cas que el sol·licitant sigui una persona jurídica, per realitzar la sol·licitud caldrà el certificat digital de persona jurídica o el certificat digital del/de la representant de l'empresa, d'acord amb el paràgraf anterior.
5.2 A efectes del còmput de terminis, la recepció pel Registre telemàtic corporatiu de la Generalitat de Catalunya (S ) un dia inhàbil s'entén efectuada el primer dia hàbil següent.